রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
রাখাল মন্ডলী কব়্যা কদম্বের তলে |
মুনি অন্ন খায় সভে মহা কুতুহলে ||
প্রথমে দিলেন অন্ন কানাই বদনে |
অবশেষে সে প্রসাদ পাইল প্রতিজনে ||
কৃষ্ণকথা সুরীক্ষা শুনিল একচিতে |
হেনকালে ভাজনবুড়ী আইল আচম্বিতে ||
লাউসেন কর্পূরের ঠাঁই পায়্যা অপমান |
জোড়হাথে আদ্দাস সুরীক্ষা বিদ্যমান ||
শুন গো সুরীক্ষা দিদি আমার আদ্দাস |
অতদিনে হৈল তোমার পূর্ণ অভিলাষ ||
গোলাহাটে আইল দুই রূপের নাগর |
তার পাকে ধাত্তাধাই তোমার গোচর ||
ছকুড়ি নাগরে তোর দুটি নাই আটে |
বিধাতা আনিয়া দিল তোমার নিকটে ||
ছকুড়ি নাগর পূর্ণ হৈল এতদিনে |
এত শুনি সুরীক্ষা আনন্দ বড় মনে ||
মনে হৈল ভুলাইব গুয়াপড়া দিয়া |
পানপড়া খাওয়াইলে দেশে যাবে রয়্যা ||
অনাদ্যের পদরেণু করিয়া বিয়ান |
শ্রীধর্মমঙ্গল দ্বিজ রূপরাম গান ||
ভাজনবুড়ী কহিল নাগর সমাচার |
শুনি উল্লসিত হৈল সুরীক্ষা দরবার ||
সনকা গুরীক্ষা শুন আমার বচন |
পানের পসরা দাসী লহ দুইজন ||
গুয়া পান পড়্যা নটী সাজাইল বিড়্যা |
যাইতে নারিব দেশে গোলাহাট ছাড়্যা ||
একবার এ পান কিনিয়া যদি খায় |
ছাগলের প্রায় হয়্যা দেশে বয়্যা যায় ||
এত শুনি না সয় কথার বিলম্বন |
দুই দাসী পরিল অমূল্য আভরণ ||
পানের পসরা দাসী করিল মাথায় |
কুঞ্জর সমান গতি চলে পায় পায় ||
রাজপথে সরণে দিলেক দরশন |
নাপান করিয়া দাসী উত্তরে তখন ||
পথে রাখ্যা পসরা বসিল দুই দাসী |
অশেষ চাতুরী কলা কতখানি হাসি ||
কিন্নর সমান বেশ সুমধুর বাণী |
মদন মোহিত তার দেখিয়া চাহনি ||
পয়োধরে কাঁচলি পব়্যাছে কত ছান্দে |
মদন মোহিত রূপে বাহু কত কান্দে ||
পানের পসরা দাসী রাজপথে থুয়্যা |
ষোল কলা পূর্ণ শশী পড়িছে ঢলিয়া ||
সনকা গুরীক্ষা পথে থাকে দুইজন |
মালিঘরে বিদায় মাগিল তপোধন ||
কর্পূর বলেন দাদা শুন মন দিয়া |
কখন গৌড় দেশ যাইবে সাজিয়া ||
মামা মেস্বা দেখিলে সন্তোষ বড় মন |
তিনদিন মাসীর মন্দিরে বিলম্বন ||
মালিনী মাসীর গুণ কি দিয়া শুধিব |
মনে হয়. মাসীকে কি ধন দিয়া যাব ||
এত বলি দুইভাই করে কানাকানি |
চঞ্চল দেখিয়া মন কান্দেন মালিনী ||
লাউসেন কর্পূরে করেন জিজ্ঞাসন |
হেত্যার অম্বর বান্ধ্যা কোথাকে গমন ||
এত শুনি আগু হয়্যা বলে দুইভাই |
বৈশ মাসী গোউড় বিদায় হয়্যা যাই ||
অরুণ উদয়কালে করিল সাজনি |
চিত্রলেখা হয়্যা পথে কান্দেন মালিনী ||
যুগল লোচনে বহে জাহ্নবীর ধার |
মালিঘর পাছু করে লাউসেনকুমার ||
লোকে বলে সুজন জগতে বলে ভাল |
লাউসেনের রূপে গোলাহাট হল্য আল ||
পথের পথিক যত রূপ দেখে চায়্যা |
মনকলা খায় যত গোলাহাটের মেয়্যা ||
আগু যান লাউসেন কর্পূর পাছুয়ান |
ডানি হাথে জলের ঝারি কান্ধে ফলাখান ||
পাছু পাছু কর্পূর চলিল ধাই দিয়া |
সুমিত্রানন্দন যেন রাম গুড়াইয়া ||
পথে যাত্যে দুভাই সদত কোলাকুলি |
দুই ভাই পরিল বনের ফুল তুলি ||
সুরীক্ষার মোকাম রাখিয়া যায় দূর |
রাজপথে উপনীত ময়নার ঠাকুর ||
যেইখানে সুরীক্ষার পানের পসরা |
সেই পথে গোউড় গমন খরতরা ||
হেনকালে লাউসেন পথে দেখে পান |
কর্পূর পাতরে বলে অনুহিত জ্ঞান ||
অনাদ্যার পদরেণু ভরসা কেবল |
দ্বিজ রূপরাম গান অনাদ্যমঙ্গল ||
লাউসেন বলে শুন কর্পূর পাতর |
পান খাওাইয়া ভাই প্রাণ রক্ষা কর ||
বিষম রবির তাপে শুখাইল হিয়া |
বাড়িল আমার ইচ্ছা এ পান দেখিয়া ||
মূল্য দিয়া দশ বিড়্যা পান কিন্যা দেও |
ফুলমালা চন্দন যতনে কিন্যা নেও ||
এত শুনি কর্পূর করেন হায় হায় |
পান হেতু লাউসেনে অশেষ বুঝায় ||
নির্বুদ্ধি হইলে কেন লাউসেন ভাই |
পান খাইলে বাম হব শ্রীধর্ম গোসাই ||
পানেতে ওষধ মাখা চুনে দশগুণ |
ঊর্বশীর প্রেমরসে মজিল অর্জুন ||
ধর্মের তপসী তুমি হেন বুদ্ধি কেনে |
মহিমান রাজা নষ্ট শুন্যাছি পুরাণে ||
শিশুকাল হৈতে দেখি ধর্মপথে মন |
এ পান খাইলে হব আমিষ্য ভোজন ||
অকারণে নৈষধ পড়িলে মেঘমালা |
বর্ণ বিচার ভাব লাউসেন বালা ||
পুন পুন লাউসেন কর্পূর তরে কয় |
এই পান খাইলে সমরে হব জয় ||
এত শুনি কর্পূর করিল হেঁট মাথা |
পঞ্চমীর দিনে শশী হইল মহীলতা ||
কান্দ্যা কান্দ্যা কর্পূর অশেষ কথা কয় |
আমি যত বলি কথা মনে নাই লয় ||
এই পান পরশ করিলে সর্বনাশ |
ধর্মপূজা নাই হব অবনী প্রকাশ ||
ধর্ম বলি কেহ নাই জানিব সংসার |
তিন যুগ বই হৈল কি করিব আর ||
.      ******************
.                                                   গোলাহাট পালার পরের পৃষ্ঠায় . . .
.                                                                      পাতার উপরে . . .
মিলনসাগর
রূপরামের ধর্ম্মমঙ্গল
গোলাহাট পালা
পৃষ্ঠা - ১  ২  ৩  ৪  ৫  ৬  ৭  ৮
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা